《北归经姑孰访林存莪署中赋赠》
明代·李之标

曾从文社惬兰心，此日过逢意转深。君自出家看雉舞，我徒为客惊蝉吟。

黄山爽气堪支笏，碧水寒声不碍琴。珍重年来致主愿，肯令吾道负朝簪。

作者简介：李之标，字文度。新会东亭人。以麟子，之世弟。所居曰青竹园。明神宗万历四十六年（一六一八）举人。有《凫渚集》。清言良钰《续冈州遗稿》有传。